stanford-oval/wikipedia huggingface dataset:
גן החיות של סינגפור
היסטוריה

החל משנת 1969 הועלו תוכניות לבניית גן חיות בסגנון גן החיות של סינגפור. מִנהלת השירותים הציבוריים (Public Utilities Board; PUB) החליטה להקדיש מקצת מנכסיה סביב מאגר המים לשם הקמת פארקים ומתקני פנאי ושעשועים. יושב ראש המִנהלת, אונג סווי לאו, הקצה 880 דונם להקמת גן זואולוגי. בשנת 1970 צוות עובדים ויועצים הושכר, ושנה לאחר מכן - בשנת 1971 - בניית 50 המתחמים הבסיסיים החלה. בעלי החיים נאספו מסוחרים ונתרמו בידי נותני חסות. מנהל גן החיות של קולומבו שבסרי לנקה, לין דה אלוויס, הושכר כיועץ לפיתוח גני-חיות באזורים טרופיים ובכלל זה גן החיות בסינגפור.
ב-23 ביוני 1973 פתח גן החיות של סינגפור את שעריו לראשונה, כשלו אוסף של כ-270 בעלי חיים מיותר מ-72 מינים שונים, וצוות עובדים הכולל 130 איש. כמעט עשרים שנה מאוחר יותר, בשנת 1990, כלל גן החיות 1600 בעלי חיים מיותר מ-130 מינים ששהו ב"תצוגות נוף פתוחות" התחומות באופן מוסתר מהעין, כך שבני האדם הצופים ובעלי החיים ירגישו בצורה הדומה ביותר לטבע. גן החיות לא הורחב מעבר ל-0.28 הקילומטרים הרבועים המקוריים, אך 400 דונם של יער שניוני הומרו מאוחר יותר לספארי לילה, ושאר האדמות שלא נוצלו נשמרו כשטחים מיוערים. יערות אלו, יחד עם מאגר המים הגובל בגן החיות, מעניקים לגן תחושה טבעית.
מבין האטרקציות השונות שמציע גן החיות של סינגפור ניתן למנות את תוכנית "ארוחת הבוקר עם אורנגאוטן" המאפשרת למבקרים להתקרב ולפעול עם אורנגאוטנים השוהים בגן.
תסמונת מנהרת שורש כף היד

| --- | --- |

 תחום:  נוירולוגיה 
 גורמי סיכון:  סיכון ארגונומי 
 תסמינים:  wrist pain 
 קישורים ומאגרי מידע
 eMedicine:  1243192 
 MeSH:  D002349
 סיווגים
 ICD-11:  8C10.0 
 
חתך לרוחב שורש כף היד. במרכז האיור התעלה הקרפלית עם גידי המכופפים (לבנים) ועצב התווך (צהוב)
תסמונת מנהרת שורש כף היד או תסמונת התעלה הקרפלית (באנגלית: Carpal tunnel syndrome) היא תופעה של הירדמות, תחושת עקצוץ או אף כאב בשורש כף היד. תופעה זו, המלווה בתחושת נמלול, יכולה להקרין ליד כולה, אך עיקר הכאב הוא באגודל ובשלוש האצבעות הקרובות לו. תופעה זו יכולה להיגרם כתוצאה מפציעת מאמץ חוזרנית, למשל הנובעת מתפעול מחשב בזמן העבודה, אם כי ככל הנראה לגורמים גנטיים וביולוגיים השפעה משמעותית יותר.
תסמונת מנהרת שורש כף היד היא גורם שכיח מאוד לירידה בפריון העבודה ולחיוב ביטוחי בריאות ולכן קיים מחקר ענף אודות תופעה זו.
פתולוגיה

בכף היד מצויה התעלה הקרפלית -  תעלה צרה ברוחב של כ-2.5 ס"מ, התחומה בעצמות שורש היד וברצועה חזקה. התעלה מכילה תשעה גידים מכופפים המניעים את עצמות האצבעות, ומכילה גם את עצב התווך (median nerve) - אחד מהעצבים העיקריים של הגפה העליונה. עצב זה מעצבב בין היתר את התחושה של חלק מכף היד וחלק משרירי כף היד. כאשר גידי השרירים מתעבים מגורמים שונים ולוחצים על העצב, נגרמת תופעה של אובדן או פגיעה בתחושה, עקב פגיעה בעצב, מאחר שחלל התעלה קשיח ובעל נפח קבוע, ואין לעצב התווך מקום לזוז בתעלה.
תסמונת זו נפוצה בכ-1% מהאוכלוסייה הבוגרת, ושכיחה פי 2 בנשים מאשר בגברים.
התעלה הקרפלית ממוקמת בשורש כף היד ומוגדרת על ידי חלק מעצמות שורש כף היד ועל ידי רצועה היוצרות תעלה בעלת נפח קבוע וקשיח. בתוך התעלה מצויים הגידים המכופפים של האצבעות. כאשר עצב התווך נלחץ, בעקבות חבלה למשל, מתפתחת תסמונת (סינדרום) התעלה הקרפלית. בדרך כלל היא כוללת תופעה של תפיחה של הגידים המצויים בתעלה.
התופעה נפוצה כפציעת מאמץ חוזרנית. היא מופיעה בשכיחות גבוהה יותר אצל אנשים המבצעים עבודה מאומצת בידיהם, או כאלה שבעבודתם ישנן תנועות חוזרות ונשנות של שורש כף היד בתנוחה שאינה מומלצת. שלוש קבוצות הסיכון הגבוהות ביותר לתסמונת מנהרת שורש כף היד כפציעת מאמץ חוזרנית הם מעבדי בשר ודגים, חוטבי עצים במסור שרשרת וקלדנים.
סיבות אחרות לתסמונת מנהרת שורש כף היד:
דלקות המצרות את התעלה הקרפלית ויוצרות לחץ על העצב המדיאני.
הפרעה בזרימת הדם לעצב. כאשר נוצרת למשל דלקת או כאשר יש שבר בשורש כף היד, הדבר גורם לתפיחה קלה בגידים, ובעקבות זאת נוצר לחץ בתעלה וירידה בזרימת הדם לעצב.
סוכרת.
שינויים במבנים של התעלה, מולדים או התפתחותיים, גורמים להופעת התסמונת.
תסמינים

תסמונת מנהרת שורש כף היד מלווה במספר תסמינים:
תרדמת (נמלול) באצבעות - איבוד תחושה בחלקים מכף היד, בייחוד באצבעות ובשורש כף היד. במקרים קשים, מתחילים להופיע פצעים ביד או אפילו סימני כווייה. לעיתים, ניתן להבחין גם בדלדול שרירים בכף היד.
עקצוצים מסוימים עקב חסימה של דחפים עצביים העוברים דרך העצב אל המוח. תחושה זו גוברת בלילה.
חולשה בשרירי כרית אגודל.
כאב בכף היד, שלעיתים עלול להקרין כאב גם לכתף.
טיפול

ישנם מקרים שבהם התסמינים יכולים לחלוף מעצמם לאחר תקופה מסוימת, אך ייתכן המשך נזק לעצב התווך. המחלה נוטה לחזור לסירוגין במשך השנים ויכולה להתקדם לשלב שבו הנזק לעצב אינו הפיך. מרגע שהתסמונת הופיעה ובאה לידי ביטוי קליני, המצב לא יעלם, אלא יחמיר עם הזמן, ולכן חשוב להציב טיפול מונע במהירות האפשרית לסילוק התסמינים לגמרי.
טיפול > טיפול פארא-רפואי

במקרים בהם הנזק לתעלה הוא קטן ישנן מספר אפשרויות לטיפול, ללא ניתוח. חלק מהטיפולים הלא פולשניים ניתנים, על פי רוב, על ידי מומחים בפיזיותרפיה, הידרותרפיה וריפוי בעיסוק לרבות בסיוע מומחים במקצועות פארא-רפואי כמו הנדסת אנוש או טכנולוגיה מסייעת.
התאמת סד מנוחה עם תמיכה מתאימה לשורש כף היד - הסד מונע תנוחה קיצונית של שורש כף היד (כיפוף לפנים או לאחור) ומפחית את הלחץ על העצב.
כמו כן, מומלץ על ביצוע הערכה מקיפה של הגורמים לבעיה ובמקרה הצורך, ארגון מחדש של סביבת עבודה, הלימודים או הפנאי, על מנת למנוע הישנות הופעת המחלה. למשל, החלפת ריהוט פינת העבודה, החלפת עכבר המחשב ומעבר למקלדת חלופית למניעת פציעה.
טיפול > טיפול רפואי

תרופות נוגדות דלקת - במקרים של דלקת.
הזרקת סטרואידים לתעלה הקרפלית - סטרואידים כנוגדי דלקת יגרמו לירידה בנפיחות ויסייעו בהחזרת המבנים בתעלה למצב אנטומי או רפואי תקין. סטרואיד נפוץ הוא קורטיזון - זריקה של קורטיזון במינון נמוך עשויה להעלים את התופעה.
ניתוחים לתיקון תעלת שורש כף היד מתבצעים בדרך כלל על ידי הרדמה מקומית, באורך של עד כחצי שעה לרוב. מטרת הניתוח היא חיתוך של הרצועה המרכיבה את גג התעלה כדי לאפשר מרווח מקום לעצב הלחוץ בתוכה.
שחרור אנדוסקופי: שיטה חדשנית לטיפול בתסמונת היא ניתוח אנדוסקופי; בעזרת חתכים קטנים ניתן להחדיר לשורש כף היד מכשיר אנדוסקופי - סיב אופטי, בו ניתן להגיע אל גג התעלה ולחתכה ללא צורך בחתך ניתוחי גדול. היתרון בשיטה זאת הוא זמן החלמה מהיר יותר וחזרה מהירה לתפקוד. השיטה אינה נפוצה  בשימוש נרחב בישראל, ועלותה גבוהה יותר מאשר ניתוח רגיל. בארצות הברית השיטה האנדוסקופית נמצאת בשימוש נרחב הרבה יותר. הניתוח מתבצע בהרדמה מקומית או אזורית.
ראו גם

תסמונת ראיית מחשב
כיסת גנגליון
לקריאה נוספת

Rurkhamet B. and Nanthavanij S.: Analytic and rule-based decision support tool for VDT workstation adjustment and computer accessories arrangement. Journal of human ergology (Tokyo) 33(1-2):1-17, 2004
הערות שוליים

↑  Lozano-Calderón, S; Anthony, S; Ring, D (2008). "The quality and strength of evidence for etiology: example of carpal tunnel syndrome". The Journal of hand surgery. 33 (4): 525–38. doi:10.1016/j.jhsa.2008.01.004. PMID 18406957.
1 2  Associations between work-related factors and the carpal tunnel syndrome--a systematic review. van Rijn RM, Huisstede BM, Koes BW, Burdorf A. Scand J Work Environ Health. 2009 Jan;35(1):19-36. Review
| --- | --- |
בקרת זהויות :  NLI: 987007284885605171  BnF: cb12448008n (data)  LCCN: sh85020424  NKC: ph921686 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פיזור עצבי בגפה עליונה, הפיזור של התווך באזור כף היד צבוע אדום
סד קשיח. מונע מצבים של תנוחה חריפה של שורש כף היד
רוקסן (מועדון)

#invoke:תבנית מידע
רוקסן (נכתב גם רוקXן) היה מועדון הופעות שפעל בתל אביב מ-1989 ועד 1994.
היסטוריה

המועדון שכן במבנה תעשייתי צר וארוך ברחוב הברזל 10 ברמת החייל שבתל אביב. בחלק אחד של המבנה הייתה במת הופעות, עמדת תקליטן, בר ורחבת ריקודים ואילו את החלק השני תפסה מסעדה. ערב הפתיחה הרשמי של המועדון התקיים בחודש אוגוסט 1989, והופיעו בו סיון שביט, החברים של נטאשה ורמי פורטיס. בעליו של המקום ומנהליו האמנותיים היו רוני מרגלית אלעד ויובל נחשון.
לצד הופעות של אמנים ידועים באותה התקופה כריקי גל, קורין אלאל, מתי כספי ורמי פורטיס, נתן הרוקסן במה למספר רב של להקות רוק צעירות. עבור רבות מהן היו הופעות הבכורה במועדון נקודת פריצה לקריירה. בין הידועים שעשו את צעדיהם הראשונים במועדון ונודעו כ"דור הרוקסן": ברי סחרוף, נוער שוליים, אביב גפן, אלונה דניאל, טל גורדון, איגי וקסמן, ורד קלפטר, פלסטיק ונוס, טאטו, בלאגן, כרמלה גרוס ואגנר, איפה הילד, כנסיית השכל, פורטרט, סיון שביט, זקני צפת, נקמת הטרקטור, תערובת אסקוט, שפיות זמנית, נושאי המגבעת, מופע הארנבות של דוקטור קספר, מוניקה סקס, סיילם, אבטיפוס, החברים של נטאשה, איזבו, רוקפור, שב"ק ס', הרידינג ג', אלגנט, ג'ינג'יות, זאב טנא, גן חיות, השוונג של הפיתה, גוונים כהים, והמכשפות (בסיסטית הלהקה, יפעת נץ, עבדה ברוקסן כברמנית).
בין האמנים הבינלאומיים שהופיעו ברוקסן הייתה להקת רדיוהד כשהייתה בראשית דרכה, וכן הלהקות Lush, מינימל קומפקט, אנטומבד, בייבס אין טוילנד, ת'ראפי?, קינגמייקר, נפלאם דת', קארקאס, פרדייז לוסט וביוהזרד.
תקליטן הבית של הרוקסן היה לירון תאני ואנשי הסאונד היו אורי ברק, איש הסאונד של להקת מינימל קומפקט, ליאור טבת, מור אפרתי, רונן סימוניץ ואילן הרוש. בערבים מיוחדים תיקלט במקום יואב קוטנר.
בשנות ה-90 (עד לסגירתו) התקיימו במועדון בימי שלישי ערבי "מוות לטכנו" (Death to Techno). בערבים אלו הושמעה מוזיקת רוק כבד על גווניו השונים.
מדי יום שלישי המועדון פתח את הבמה להופעות רבות של להקות צעירות מז'אנר הרוק הכבד ובכך קידמו מאד את פופולריות הז'אנר בארץ ונתנו הזדמנות ללהקות הצעירות לחלוק את יצירתן עם באי המועדון, ולקדם את יצירתם.
המועדון נסגר בנובמבר 1994 לאחר שבעליו נקלעו לחובות.
בשנת 2004 נערך בתל אביב ערב הצדעה שנקרא "10 לרוקסן" ובו הופיעו רבים מהאמנים שעשו בו את צעדיהם הראשונים.
ב-19 בפברואר 2015 יזם אביב גפן מופע הצדעה למועדון במסגרת פסטיבל נשף רוק 4 בו הופיעו הלהקות מופע הארנבות של ד"ר קספר, כרמלה גרוס ואגנר, איפה הילד, גן חיות (שהתאחדו פעם ראשונה לאחר שני עשורים), אלן פרסונס, מאור כהן ואהד פישוף מלהקת נושאי המגבעת. במקביל אירח לירון תאני באוזן בר ערב תקלוט בשם "פעם, אי שם ברחוב הברזל 10".
הערות שוליים

↑  גיורא פרבר, נסיכות לא מתות, חדשות, 3 באוגוסט 1989
↑  אסף נבו, ‏אביב גפן ולהקות הרוקסן יופיעו בביתן 1, באתר ‏מאקו‏, 28 בדצמבר 2014
↑  עמי פרידמן, אביב גפן מצליח לנצח את ההיסטוריה, באתר ynet, 20 בפברואר 2015
Last Night (שיר של מורגן וולן)

"Last Night" הוא שיר שנכתב על ידי ג'ון ביירון, אשלי גורלי, ג'ייקוב קאשר הינדלין וריאן וויציק, והוקלט על ידי זמר הקאנטרי האמריקאי מורגן וולן. זה הסינגל השלישי מתוך אלבום האולפן שלו, One Thing at a Time, משנת 2023. השיר הגיע בשיאו למקום הראשון במצעד שירי הקאנטרי של הבילבורד בפברואר 2023. במרץ 2023, הגיע השיר למקום הראשון במצעד הבילבורד הוט 100.
תוכן

השיר עוסק בזוג, לו "הלילה האחרון" ביחד. פיל ארנולד מ-Music Talkers שיבח את השימוש בגיטרה אקוסטית בשיר ואת ה"זרימה" של מילותיו.
הצלחה מסחרית

השיר הגיע בשיאו למקום הראשון במצעד שירי הקאנטרי של בילבורד ב-13 בפברואר 2023, ועלה ממיקום הבכורה במקום השביעי שבוע לפני כן. בשבוע זה, הסינגלים הקודמים שלו, "Thought You Should Know" ו-"You Proof" הגיעו למקומות השני והשלישי בהתאמה, כש-"I Wrote the Book" הגיע למקום העשירי.
בשבוע צאתו של One Thing at a Time, הגיע השיר למקום הראשון במצעד הבילבורד הוט 100. זהו שיר הקאנטרי הראשון בביצוע אמן יחיד שהגיע להישג זה במאה ה-21.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 5 |  |
|  אוסטרליה | מצעד הסינגלים האוסטרלי | 1 |  |
|  אירלנד | מצעד הסינגלים האירי | 56 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 1 |  |
|  ארצות הברית | מצעד 40 שירי המיינסטרים | 34 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד שירי הרדיו | 2 |  |
|  ניו זילנד | המצעד הניו זילנדי הרשמי | 20 |  |
|  קנדה | קנדה הוט 100 | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  עולמי | בילבורד גלובל 200 | 10 |  |
|  עולמי | בילבורד גלובל ללא ארצות הברית | 160 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הסטרימינג | 1 |  |
|  ארצות הברית | מצעד שירי הרדיו | 9 |  |
|  ארצות הברית | מצעד השירים הדיגיטליים | 6 |  |
|  ארצות הברית | מצעד הפופ איירפליי | 17 |  |
|  ארצות הברית | מצעד השירים העכשוויים למבוגרים | 27 |  |
|  ארצות הברית | מצעד 40 השירים למבוגרים | 15 |  |
|  ארצות הברית | מצעד שירי הקאנטרי | 1 |  |
|  ארצות הברית | מצעד הקאנטרי איירפליי | 1 |  |
|  ארצות הברית | מצעד שירי הקאנטרי הדיגיטליים | 3 |  |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 39 |  |
|  ארצות הברית | בילבורד הוט 100 | 28 |  |
|  ארצות הברית | מצעד שירי הסטרימינג | 8 |  |
|  ארצות הברית | מצעד שירי הרדיו | 34 |  |
|  ארצות הברית | מצעד שירי הקאנטרי | 5 |  |
|  ארצות הברית | מצעדי שירי הסטרימינג – קאנטרי | 4 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 6× פלטינה | 420,000 |
| הממלכה המאוחדת (BPI) | פלטינה | 600,000 |
סיכום
| בכל העולם | — | 1,020,000 |
הערות שוליים

↑  Phil Arnold (12 בפברואר 2023). "Review: 'Last Night', Morgan Wallen". Music Talkers. נבדק ב-13 בפברואר 2023. {{cite web}}:  (עזרה)
↑  "Billboard Country Update" (PDF). Billboard. 13 בפברואר 2023. נבדק ב-13 בפברואר 2023. {{cite journal}}:  (עזרה)
↑  Gary Trust, Morgan Wallen Notches First Billboard Hot 100 No. 1 With ‘Last Night’, Billboard, ‏2023-03-13 (באנגלית אמריקאית)
↑  Billboard Global 200, Billboard, ‏2023 (באנגלית אמריקאית)
↑  Billboard Global Excl. U.S., Billboard, ‏2023 (באנגלית אמריקאית)
↑  Hot 100 Songs, Billboard, ‏2023 (באנגלית אמריקאית)
↑  Streaming Songs, Billboard, ‏2023 (באנגלית אמריקאית)
↑  Radio Songs 2023, Billboard, ‏2023 (באנגלית)
↑  Digital Song Sales, Billboard, ‏2023 (באנגלית אמריקאית)
↑  Pop Airplay Songs, Billboard, ‏2023 (באנגלית אמריקאית)
↑  Adult Contemporary Songs, Billboard, ‏2023 (באנגלית אמריקאית)
↑  Adult Pop Airplay Songs, Billboard, ‏2023 (באנגלית אמריקאית)
↑  Hot Country Songs, Billboard, ‏2023 (באנגלית אמריקאית)
↑  Country Airplay Songs, Billboard, ‏2023 (באנגלית אמריקאית)
↑  Country Digital Song Sales, Billboard, ‏2023 (באנגלית אמריקאית)
↑  Year-end Charts 2024 – Billboard Global 200 Songs, בילבורד, ‏2024
↑  Year-end Charts 2024 – Hot 100 Songs, בילבורד
↑  Year-end Charts – Streaming Songs, בילבורד, ‏2024
↑  Year-end Charts 2024 – Radio Songs, בילבורד, ‏2024
↑  Year-end Charts – Hot Country Songs, בילבורד, ‏2024
↑  Year-end Charts – Country Streaming Songs, בילבורד, ‏2024
↑  ARIA Top 50 Singles Chart, ARIA, ‏5 באוגוסט 2023 (באנגלית)
| 0 | 1 | 2 |
| --- | --- | --- |
| הקודם: 2022: דה קיד לארוי וג'סטין ביבר – "Stay" | פרס המוזיקה של בילבורד לשיר הסטרימינג המוביל (אודיו)  2023: מורגן וולן – "Last Night" | הבא: 2024: זאק בריאן בהשתתפות קייסי מאסגרייבס – "I Remember Everything" |
| 0 | 1 | 2 |
| --- | --- | --- |
| הקודם: 2022: ווקר הייז – "Fancy Like" | פרס המוזיקה של בילבורד לשיר הקאנטרי המוביל  2023: מורגן וולן – "Last Night" | הבא: 2024: שאבוזי – "A Bar Song (Tipsy)" |
| --- | --- |
בקרת זהויות :  MusicBrainz release group: 3cd2dbf0-aded-4e66-a165-4098876d92e8
גזה פאפ

| --- | --- |
אין תמונה חופשית
 לידה:  9 בפברואר 1883 אוז'הורוד, האימפריה האוסטרו-הונגרית 
 פטירה:  1952 (בגיל 68 בערך) 
 
גזה פאפ (במקור עד 1905 שעיה גרינברגר-Grünberger, בהונגרית: Pap Géza; אונגוואר, 9 בדצמבר 1883 – אחרי 1952) היה צייר וגרפיקאי שהציג רבות בתערוכות שונות, יהודי-הונגרי. אחד מאחיו היה השחקן לאיוש גארדוני.
ביוגרפיה

שעיה גרינברגר נולד במשפחה יהודית כבנם של מור גרינברגר (אונגוואר, 1842 – בודפשט, 11 ביולי 1910) בעל מלאכה בשוק של כיכר קלאוזאל (Klauzál tér piac) ושל פאני ברקוביץ'. שעיה נולד באונגוואר. לא ידוע מתי הגיעה המשפחה לבודפשט, אך כבר משנת 1888 נולדו בבודפשט אחיו מנישואיו השניים של אביו. בין השנים 1901–1903 למד במכללה לעיצוב תעשייתי. בשנת 1905, הגיש בקשה לשינוי השם. הוא לא השתמש בשם שעיה והוא נמצא רק בתעודה לשינוי השם וברישום נישואיו השני. ב-1911 כבר ביקר במושבת האמנים של באיה מארה ובאותה שנה בבודפשט, נשא לאישה את קורנליה בראון (1888–1914) , שיננית שנפטרה כעבור שלוש שנות נישואים. כבר בגיל צעיר הוא הציג תערוכות במקומות החשובים ביותר בבודפשט בסלון הלאומי, והיכל האמנות וכן בבית האמנים, שם הציג תערוכת אוסף. הוא היה פוסט-אימפרסיוניסטי בציורי השמן שלו, ונטה יותר כלפי האקספרסיוניזם בגרפיקה שלו. באמצע שנות ה-20 של המאה ה-20 שלט בעבודות הציור שלו גם השפעה של הציור הפרימיטיבי. אשתו הראשונה נפטרה ב-22 באוקטובר 1914 והובאה למנוחות בבית הקברות היהודי ברחוב קוזמה.
פאפ התגייס כחייל בפרוץ מלחמת העולם הראשונה, הוא היה מועמד לקורס קצינים ב-1915, אך בסתיו 1915 נפל בשבי הרוסי בחזית המזרחית. הוא היה חייל של גדוד הרגלים הראשון של בודפשט. נפילתו בשבי דווחה על ידי העיתון היומי אשט בפברואר 1916. הוא חזר הביתה לאחר שש שנים בשבי, בפברואר 1921, שעליו כתב "העולם" (Világ) שקיבל את "עיטור צלב קבוצה מסוג קארוי".
ביולי 1923 נשא האלמן גזה פאפ את ליוויה (לילי) קולבן, שאביה עמנואל קולבן היה אחד הכנרים המובילים בתזמורת בית האופרה המלכותי ההונגרי. נישואיו סוקרו גם על ידי העיתון אשט. במרץ של אותה השנה הציג תערוכה ב"בלוודר". בין השנים 1906–1940 הציג בקביעות בסלון הלאומי, מספר פעמים יחד עם אמני האגודה החדשה לאמנים (KUT), במסדרת זו הציג תערוכת אוסף ב-1929. הוא שרד את השואה. אחד מאחיו לאיוש גארדוני, מנישואיו השניים של אביו, שהיה שחקן ידוע בתקופתו, ניספה בבור (מחנה ריכוז) ב-1945 כעובד כפייה במסגרת שרות העבודה. באוקטובר 1945 הוא הופיע בתערוכת אמני המפלגה הסוציאל-דמוקרטית ההונגרית, ביולי 1946 בתערוכת האמנות מספר 1, ובינואר 1947 בתערוכת "שבועות האמנות ההונגרית", וכן במוזיאון ארנסט. בשנת 1952, יחד עם שני אחיו ואחרים, הופיע כנאשם במשפט פלילי בגין ניצול מט"ח, שבו זוכו למעשה כולם, כולל הוא. באותה תקופה הוא גר בבודפשט ברובע השמיני. אין שום ידיעה נוספת לגביו אחרי מועד זה.
לקריאה נוספת

לקסיקון יהודי הונגרי. 1929. עורך פטר אויווארי. גישה מקוונת
Seregélyi György: Magyar festők és grafikusok adattára 1988. (ג'רג' שרגיי: מאגר ציירים וגרפיקאים הונגרים)
Nemzeti levéltár: Anyakönyvek ,névváltoztatási kartonok (63744/1905 BM szám) (שינוי שם)
Fővárosi levéltár: igazolásügy. 1945.347.a
Ernst múzeum kiállítási katalógusai (הקטלוג של מוזיאון ארנסט)
A Nemzeti Szalon kiállításainak katalógusai (הקטלוג של הסלון הלאומי)
Nagybánya, 1911. 9. évf. 27-52 szám
אשט, יומון 1916 02.06./ 37. 29.8.1923 /169
וילאג, 1921 11. 22. 262 גיליון
הערות שוליים

↑  Az engedélyt tartalmazó BM rendelet száma/évszáma: 63744/1905. Forrás: MNL-OL 30802. mikrofilm 289. kép 1. karton. Névváltoztatási kimutatások 1905. év 16. oldal 9. sor
↑  Szülei sírja a Kozma utcai izraelita temetőben található (21. parcella, 36. sor, 32. sír).
1 2  "Házasságkötési bejegyzése Braun Kornéliával a Budapest VII. kerületi polgári házassági akv. 540/1911. folyószáma alatt".
↑  "Pap Gézáné halotti bejegyzése a Budapest VI. kerületi polgári halotti akv. 1792/1914. folyószáma alatt".
↑  (43. parcella, 35. sor, 38. sír)
↑  "Házasságkötési bejegyzése Kolben Líviával a Budapest IX. kerületi polgári házassági akv. 599/1923. folyószáma alatt".
מרקוסור

| --- | --- |

 מרקוסור
 מטה הארגון:  מונטווידאו 
 מייסדים:  ארגנטינה, פרגוואי, ברזיל, אורוגוואי 
 חברים:  6 מדינה חברה 
 תקופת הפעילות:  26 במרץ 1991 – הווה (33 שנים) 
 www.mercosur.int
 
מרקוסור
פגישת פסגה של המרקוסור שנערכה בשנת 2006
מרקוסור (בספרדית: Mercosur - Mercado Común del Sur; גם מרקוסול – בפורטוגזית: Mercosul - Mercado Comum do Sul, "השוק המשותף הדרומי") הוא גוש מסחרי אזורי בדרום אמריקה שחברותיו הראשיות הן ארגנטינה, ברזיל, פרגוואי, ונצואלה (מושעית מ-2016) ואורוגוואי. בוליביה, צ'ילה, קולומביה, אקוודור ופרו. גיאנה וסורינאם הן חברות-משנה. למקסיקו ולניו זילנד מעמד של משקיפות. משנת 2009 שותפה גם ישראל לפעילותו של הגוש.
שוק משותף זה הוקם ב-30 בנובמבר 1985, אולם שמו ניתן לו ב-26 במרץ 1991 עם החתימה על אמנת אסונסיון. השוק נמצא בהתפתחות מתמדת, וכיום הוא יצרן המזון הגדול בעולם. מטרתו היא הסרת ההגבלות על סחר חופשי ותנועת אנשים וסחורות בין המדינות המרכיבות אותו.
השפות הרשמיות של הגוש הן ספרדית, פורטוגזית וגוארני.
היסטוריה > 1985-1990

ב-30 בנובמבר 1985 חתמו נשיאי ברזיל וארגנטינה על הצהרת פוז דה איגואסו, אבן היסוד להקמת שוק המרקוסור (החל משנת 2004 חוגגים במדינות אלה בתאריך זה את יום הידידות "ארגנטינה - ברזיל"). ב-29 ביולי 1986 נחתם הסכם לאינטגרציה ושיתוף פעולה ארגנטינאי–ברזילאי (PICAB), שמיסד בסקטור התעשייתי את העקרונות בדבר גמישות, סימטריה, איזון, הרמוניה והעדפה על פני סחר עם צד שלישי.
ב-6 באפריל 1988 הצטרפה אורוגוואי לתהליך האינטגרציה האזורית במסגרת הסכם אלבורדה, שנחתם באותו יום. ההסכם קבע פרק זמן של עשר שנים להסרת המגבלות על הסחר, כלומר עד שנת 1998, אך הסכם בואנוס איירס שנחתם ב-6 ביולי הקדים תאריך זה ל-31 בדצמבר 1994. יום 29 בנובמבר 1988 נחגג כיום האינטגרציה, שיתוף הפעולה והפיתוח.
היסטוריה > 1991-1995

ב-26 במרץ 1991 חתמו ארגנטינה, ברזיל, פרגוואי ואורוגוואי על אמנת אסונסיון המאמצת את השם "מרקוסור" כשמו של גוש הסחר, וקובעת את היסודות החוקתיים להקמת אזור חופשי למסחר. ב-16 בדצמבר 1994 נחתם הסכם אואורו פרטו (Ouro Preto), אשר נכנס לתוקף בתאריך 15 בדצמבר 1995, ומיסד את הקמתו של אזור חופשי למסחר, עם הגבלה יחידה על מסחר בסוכר ורכבים. בכך החל השוק לפעול מבחינת המשפט הבינלאומי.
היסטוריה > 1995-2001

ב-25 ביוני 1996 נחתמה הצהרה של המדינות החברות במרקוסור בנוגע לריכוז הכח הפוליטי בהן, ויחד עם צ'ילה ובוליביה נחתמה הצהרה בדבר מחויבותן לדמוקרטיה. צעדים אלה נבעו כנראה מנסיונותיו של השוק להתמודד עם תוצאות ההפיכה שאירעה בפרגוואי בחודש אפריל באותה השנה.

ב-24 ביולי 1998 חתמו המדינות החברות בשוק יחד עם בוליביה וצ'ילה על פרוטוקול אושואיה בדבר המחויבות לדמוקרטיה.
היסטוריה > 2002 והלאה

ב-6 בדצמבר 2002 חתמו המדינות החברות בשוק יחד עם בוליביה וצ'ילה על הסכם בדבר החופש של אזרחי המדינות לגור ולעבוד במדינות השונות.
בשנת 2003 הוקמה ועדה של נציגים קבועים (CRPM) מהמדינות החברות במרקוסור, ובראשה נשיא אשר מייצג את השוק. הנשיא נבחר לתקופה של שנתיים, אך מותר להאריך את כהונתו בשנה נוספת. הנשיא הראשון היה אדוארדו דואלדה (2003-2005), והשני הוא קרלוס אלברס (מ-2005).
במהלך ביקורו של נשיא המדינה שמעון פרס בברזיל בשנת 2009, אושרה בפרלמנט הברזילאי הצטרפותה של ישראל להסכם הסחר החופשי בין המדינות. ההסכם יצא אל הפועל עם חתימת חוזה על מכירת כלי טיס בלתי מאוישים לברזיל בשווי של 250 מיליון דולר. הם שימשו אותה באבטחת אולימפיאדת ריו דה ז'ניירו.
ב-17 ביוני 2006 חתמה ונצואלה על הסכם הצטרפות למרקוסור כחברה מן המניין, אולם רק ב-31 ביולי 2012 הצטרפה באופן רשמי כחברה בגוש. ב-1 בדצמבר 2016 נכנסה לתוקפה חתימתם של שרי החוץ של המדינות החברות: ארגנטינה, אורוגוואי, פרגוואי וברזיל, על השעיית וונצואלה ממרקוסור, עקב אי עמידתה בתנאי מדינה דמוקרטית המחייבת את החברות.
ראו גם

הברית הפאסיפית
הערות שוליים

↑  עומר רבין‏, ברזיל אישררה את הסכם הסחר החופשי עם ישראל, באתר וואלה, 12 בנובמבר 2009
↑  רויטרס, מרקוסור קיבלה את ונצואלה, פרגוואי מושהית, 31 ביולי 2012
↑  הפסקת הזכויות של ונצואלה במרקוסור הופכת רשמית EL UNIVERSAL 02 דצמבר 2016
↑  ונצואלה הושעתה ממרקוסור בשל הפרת הסדר הדמוקרטי 5 באוגוסט 2017
|  מרקוסור ("השוק המשותף הדרומי") |
| --- | --- | --- |
| חברות | אורוגוואי • ארגנטינה • ברזיל • ונצואלה‏1 • פרגוואי |  |
| חברות נילוות | אקוודור • בוליביה2 • גיאנה • סורינאם • פרו • צ'ילה • קולומביה |  |
| הסכמים | אמנת אסונסיון • פרוטוקול אורו פרטו • הסכם סחר חופשי ישראל-מרקוסור |  |
| מוסדות וארגונים לשיתוף פעולה | פרלמנט של מרקוסור • מרקוסיודדס • אוניברסיטת מרקוסור  הערות: 1בדצמבר 2016 הושעתה ונצואלה מהארגון. 2בתהליך קבלה כחברה מלאה. |  |
| --- | --- |
בקרת זהויות :  NLI: 987007264690605171  PLWABN: 9810570935105606  BIBSYS: 98015495  BNE: XX139975  BnF: cb124120611 (data)  CANTIC: a10463483  CiNii: DA14983357  GND: 5100682-0  ISNI: 0000 0001 2169 9154  LCCN: n92046250  NDL: 00577638  NKC: ko2017975972  NLK: KAB201913574  NSK: 000141445  SELIBR: 173898  SUDOC: 033233578  VIAF: 139732250   WorldCat (עם VIAF): 139732250
דוריאן פייגנבאום

אין תמונה חופשית
דוריאן פייגנבאום (1887–1937) היה רופא, פסיכואנליטיקאי והפסיכיאטר הראשון בארץ ישראל. הוא שימש כיועץ פסיכיאטרי לראשי השלטון הבריטי והיה מנהלו הראשון של בית החולים "עזרת נשים" (כבית חולים פסיכיאטרי) בירושלים (1921-1923).